**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 73**

**din 25 mai 2023**

**privind aprobarea rezultatului final al evaluării managementului la Muzeul ,,Arta Lemnului” – Câmpulung Moldovenesc, pentru anul 2022**

Consiliul Local al municipiului Câmpulung Moldovenesc, întrunit în ședința ordinară din data de 25 mai 2023;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 17480 din 10.05.2023;

-Raportul de specialitate al Compartimentului resurse umane, înregistrat la nr. 17481 din 10.05.2023;

-Raportul de specialitate al Compartimentului juridic, înregistrat la nr. 17483 din 10.05.2023;

-Avizul Comisiei de specialitate a Consiliului Local;

-Raportul Comisiei de evaluare a managementului la Muzeul ,,Arta Lemnului” – Câmpulung Moldovenesc, pentru anul 2022, înregistrat la nr. 13.986/12.04.2023;

-Prevederile Ordinului Ministrului Culturii nr. 2799/2015 pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management;

-Prevederile Hotărârii Consiliului Local nr. 38/30.03.2023 privind aprobarea regulamentului de organizare și desfăşurare a evaluării anuale a managementului la Muzeul „Arta Lemnului” - Câmpulung Moldovenesc, pentru perioada 01.01.2022 – 31.12.2022, modificată prin Hotărârea Consiliului Local nr. 44/10.04.2023;

-Prevederile art. 42 alin. (4) și art. 43 din Ordonanța de Urgență nr. 189/2008 privind managementul instituțiilor publice de cultură, cu modificările și completările ulterioare.

În temeiul art. 129 alin. (2) lit. a) și lit. d), alin. (7) lit. d) și art. 196 alin. (1) lit. a) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare,

**HOTĂRĂȘTE**

**Art.1.**Se aprobă rezultatul final al evaluării managementului la Muzeul ,,Arta Lemnului” – Câmpulung Moldovenesc, pentru anul 2022, conform Anexei care face parte integrantă din prezenta hotărâre.

**Art.2.**Rezultatul final al evaluării managementului la Muzeul ,,Arta Lemnului” – Câmpulung Moldovenesc, pentru anul 2022, poate fi atacat în justiție în condițiile Legii contenciosului administrativ nr.554/2004, cu modificările și completările ulterioare.

**Art.3.**Primarul municipiului Câmpulung Moldovenesc, prin aparatul de specialitate va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Flutur Florica** |  | **Contrasemnează:**  **p. SECRETAR GENERAL,**  **Director executiv**  **Crăciunescu Diana Mihaela** |